
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΑΙΣΚΠΟ/Φ17/14028 (1) 

Προκήρυξη διαγωνισμού για τη βράβευση μελετών. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

α. Τις διατάξεις του άρθρου 19 του ν. 1735/1987. 
β. Τις διατάξεις του Π.Δ. 320/1988 «Οργανισμός Υπηρεσιών του 
Υπουργείου Προεδρίας της Κυβέρνησης». 

γ. Την ανάγκη παροχής κινήτρων για ενεργό συμμετοχή των υπαλ¬ 
λήλων του δημόσιου τομέα στην προσπάθεια για αύξηση της παραγωγι¬ 
κότητας της διοίκησης και πάταξη της γραφειοκρατίας, αποφασί¬ 
ζουμε: 


1. Προκηρύσσουμε διαγωνισμό για τη βράβευση μελετών σε θέματα 
οργάνωσης της εργασίας, απλούστευσης των διαδικασιών και της διοι¬ 
κητικής δράσης και πάταξης της γραφειοκρατίας, με σκοπό την αποτε¬ 
λεσματική εξυπηρέτηση του πολίτη. 

2. Στο διαγωνισμό μπορούν να συμμετέχουν υπάλληλοι με οποιαδή¬ 
ποτε σχέση εργασίας του δημοσίου, των νομικών προσώπων δημοσίου 
δικαίου (Ν.Π.Δ.Δ.) και των Δημοσίων Επιχειρήσεων Κοινής Ωφέλειας 
(ΔΕΚΟ). 

3. Οι μελέτες πρέπει να αναφέρονται σε θέματα αρμοδιότητας του φο¬ 
ρέα στον οποίο ανήκει ο υπάλληλος. Ειδικότερα κάθε μελέτη πρέπει να 
περιλαμβάνει: 

- Περιγραφή και ανάλυση της ροής της εργασίας. 

- Εντοπισμό των επικαλυπτόμενων και περιττών ενεργειών. 

- Εντοπισμό των σημείων που επέρχεται συμφόρηση λόγω καθυστέρη¬ 
σης στη ροή της εργασίας. 

- Μέτρηση του χρόνου που απαιτείται για τήν ολοκλήρωση της αντί- 
στοιχης εργασίας. 

- Μέτρηση της συχνότητας των αιτουμένων κατά ευρύτερη μονάδα 
χρόνου (π.χ. εβδομαδιαίως) υπηρεσιών και αριθμός των διεκπεραιωμέ- 
νων αντίστοιχων υποθέσεων κατά την ίδια μονάδα χρόνου. 

- Προσδιορισμός του αριθμού των οργάνων που συμμετέχουν σε κάθε 
στάδιο της διαδικασίας, καθώς και του ποσοστού συμμετοχής τους στη 
διεκπεραίωση της διαδικασίας. Περιγραφή των υπηρεσιακών μονάδων 
που εμπλέκονται στη διαδικασία μέχρι την τελική απόφαση. 

- Ανάλυση κόστους - οφέλους των ερευνωμένων διαδικασιών και δρα¬ 
στηριοτήτων. 

- Προτάσεις επανασχεδιασμού της μελετώμενης διαδικασίας, με πλήρη 
ανάλυση της προτεινόμενης ροής εργασίας, του απαιτούμενου χρόνου, 
των οργάνων και υπηρεσιών που μετέχουν και με μέτρηση του κόστους 
σε σχέση με το αναμενόμενο αποτέλεσμα. 

4. Οι μελέτες πρέπει να είναι πρωτότυπες. 

5. Οι μελέτες θα υποβληθούν στο Υπουργείο Προεδρίας της Κυβέρ¬ 
νησης μέχρι 30 Ιουλίου 1990. 

6.0ι μελέτες θα αξιολογηθούν από επιτροπή αποτελούμενη από: 
α) Το Γενικό Γραμματέα του Υπουργείου Προεδρίας της Κυβέρνη¬ 
σης, Ιωάννη Αναστόπουλο, Αναπληρωτή Καθηγητή Δημοσίου Δικαίου 
του Πανεπιστημίου Αθηνών. 

β) Τον Αντώνη Μακρυδημήτρη, Επίκουρο Καθηγητή Διοικητικής 
Επιστήμης του Πανεπιστημίου Αθηνών και 

γ) Τον Κωνσταντίνο Παπανδρέου, Επίκουρο Καθηγητή του Τμήμα¬ 
τος Πληροφορικής του Οικονομικού Πανεπιστημίου. 

Στην Επιτροπή συμμετέχει ο προϊστάμενος της Διεύθυνσης Οργάνω¬ 
σης και Παραγωγικότητας ή άλλης αντίστοιχης οργανικής μονάδας του 
φορέα στον οποίο αναφέρεται η μελέτη. 

7. Η Επιτροπή προτείνει, κατά φορέα: 

α. Ένα πρώτο βραβείο με χρηματικό έπαθλο ύψους 500.000 δραχ¬ 
μών. 

β. Τρία δεύτερα βραβεία με χρηματικό έπαθλο ύψους 300.000 
δραχμών. 

γ. Τέσσερα τρίτα βραβεία με χρηματικό έπαθλο ύψους 200.000 
δραχμών. 




















4856 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Οι ανωτέρω δαπάνες βαρύνουν προκειμένου για μελέτες υπαλλήλων 
δημοσίων υπηρεσιών και ΝΠΔΔ τον προϋπολογισμό του Υπουργείου 
Προεδρίας της Κυβέρνησης και προκειμένου για υπαλλήλους των 
ΔΕΚΟ, τους προϋπολογισμούς των αντίστοιχων φορέων. 

8. Τα βραβεία απονέμοντα με απόφαση του Υπουργού Προεδρίας 
της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο. 

Αθήνα, 16 Μαΐου 1990 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 

Αριθ. 1037006/1068/0001 (2) 

Έγκριση ανάθεσης έργου σε δύο (2) άτομα. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/1987 (ΦΕΚ 195/Α") 
όπως τροποποιήθηκε και συμπληρώθηκε με τον Ν. 1835/89, αρ. 11 
(ΦΕΚ 16/Κ). 

2. Την ανάγκη ταξινόμησης και αρχειοθέτησης των εφημερίδων, πε¬ 
ριοδικών και λοιπών εντύπων που έχουν συσσωρευτεί προ πολλών ετών, 
στο γραφείο Τύπου και Δημοσίων Σχέσεων καθώς και στο Γραφείο 
Υπουργού, για την καλύτερη Οργάνωση και λειτουργία αυτών, προκει¬ 
μένου ν’ ανταποκριθούν στις σύγχρονες ανάγκες, αποφασίζουμε: 

1. Καθορίζουμε σε δύο (2) τον αριθμό των ατόμων, τα οποία το 
Υπουργείο Οικονομικών μπορεί να απασχολήσει με σύμβαση μίσθωσης 
έργου, για χρονικό διάστημα από 20,5.90 μέχρι 31.12.90, για θέματα 
αναφερόμενα στην παράγραφο 2 του προοιμίου της παρούσας απόφα¬ 
σης. 

2. Οι παραπάνω πρέπει να κατέχουν τουλάχιστον απολυτήριο τίτλο 
υποχρεωτικής εκπαίδευσης. 

3. Καθορίζουμε το ποσόν της αποζημίωσης για τα άτομα αυτά σε ένα 
εκατομμύριο εξακόσιες χιλιάδες (1.600.000) δρχ. που θα καταβάλλε¬ 
ται τμηματικά στο τέλος κάθε μήνα, ανάλογα με την πρόοδο των εργα¬ 
σιών και μετά από σχετική βεβαίωση του Γενικού Γραμματέα, σε βάρος 
των πιστώσεων του Υπουργείου Οικονομικών με κωδικό αριθμό φορέα 
23-210 και κωδικό αριθμό εξόδου (ΚΑΕ) 0871. 

4. Η ανάθεση του έργου στα παραπάνω άτομα γίνεται σύμφωνα με 
τους όρους και τις προϋποθέσεις του δεύτερου εδαφίου της παραγράφου 
1 και των παραγράφων 2 και 3 του άρθρου 15 του Ν. 1735/87 και ει¬ 
δικότερα: 

α) Οι ανάδοχοι εισπράττουν την αμοιβή τους με βάση το προβλεπό- 
μενο από τις ισχύουσες διατάξεις του Κώδικα Φορολογικών Στοιχείων 
(Κ.Φ.Σ.) φορολογικό στοιχείο και δεν υπάρχει υποχρέωση για ασφάλιση 
του αναδόχου σε φορέα κύριας ή επικουρικής ασφάλισης. 

β) Η εκτέλεση του έργου δεν συνδέεται με το ωράριο εργασίας της 
υπηρεσίας και η απασχόληση των αναδοχών σε έργα ή καθήκοντα 
άσχετα με το έργο που τους ανατίθεται, απαγορεύεται. 

γ) Οι ανάδοχοι δεν δικαιούνται δώρο Χριστουγέννων και Πάσχα, κα¬ 
θώς και άδεια και επίδομα άδειας. 

δ) Τόπος εκτέλεσης του έργου ορίζεται ή Κ.Υ. του Υπουργείου Οικο¬ 
νομικών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Μαΐου 1990 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΜΙΛΤΙΑΔΗΣ ΕΒΕΡΤ ΙΩΑΝ. ΠΑΛΑΙΟΚΡΑΣΣΑΣ 

Αριθ, Ρ. 182/8/Α0019 (3) 

Αρμοδιότητες Τελωνειακών Αρχών. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις της παρ. 5 του άρθρου 1 του Ν. 1165/18 «περί Τε¬ 
λωνειακού Κώδικα», όπως τροποποιήθηκε και ισχύει σήμερα. 

β. Την αριθ. Τ. 636/5020/21.12.89 απόφαση «περί αρμοδιοτήτων 
των Τελωνειακών Αρχών». 


γ. Το αριθ. 1120/20.4.90 έγγραφο του Εμπορικού και Βιομηχανι¬ 
κού Επιμελητηρίου Ρόδου με το οποίο ζητούν να χορηγηθεί αρμοδιό¬ 
τητα τελωνισμού φυτικών προϊόντων και στο Τελωνείο Ρόδου. 

δ. Την αριθ. Υ.1035/1031336/820/27.4.90 (ΦΕΚ 291/Β-/90) 
κοινή απόφαση του Πρωθυπουργού και του Υπουργού Οικονομικών 
«περί ανάθεσης αρμοδιοτήτων στους Υφυπουργούς Οικονομικών», απο¬ 
φασίζουμε: 

Άρθρο Μόνο 

Στις Τελωνειακός Αρχές του εδαφίου γ της παρ. 2 του άρθρου 1 της 
Τ. 636/5020/21.12.89 απόφασης προστίθεται και το Τελωνείο Ρό¬ 
δου. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα,9 Μαΐου 1990 
Με εντολή Υπουργού 

Ο ΥΦΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 

Αριθ. 74011 (4) 

Εισαγωγή και χρήση του γεωργικού φαρμάκου ΕΝϋΟδυΐΈΑΝ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 721/77 «για την έγκριση κυκλοφορίας και 
τον έλεγχο των γεωργικών φαρμάκων» (άρθρο 10). 

2. Τις διατάξεις του Ν. 1845/89 «για την ανάπτυξη και αξιοποίηση 
της αγροτικής έρευνας και τεχνολογίας» (άρθρο 28 παρ. 3). 

3. Την αριθ. 85585/8.5.89 υπουργική απόφαση που αφορά την 
αναστολή της εισαγωγής και του γεωργικού φαρμάκου ΕΝϋΟ- 
δΙΙΙ,ΓΑΝ και απαγόρευση χρήσης του στον καπνό. 

4. Τις από 11.7.1989 και 22.5.1989 ενστάσεις των Εταιρειών 
ΗΟΕΟΗδΤ και Φιλοκρόπ αντίστοιχα. 

5. Τη γνωμοδότηση αριθμ. 3α/6η Συνεδρίαση 19.12.89 του ΑΣΥ- 
ΓΕΦ, αποφασίζουμε: 

1. Κάνουμε δεκτές τις σχετικές ενστάσεις των εταιρειών ΗΟΕΟΗ8Τ 
Ελλάς και Φιλοκρόπ και αναστέλλουμε την εφαρμογή της παρ. 1 της 
αριθμ. 85585/8,5.89 υπουργικής απόφασης που αφορά την απαγό¬ 
ρευση εισαγωγής του γεωργικού φαρμάκου ΕΝΌΟδϋΐ,ΓΑΝ, ενώ πα¬ 
ραμένουν σε ισχύ οι παρ. 2 και 3 της ίδιας απόφασης που αφορούν αντί¬ 
στοιχα την απαγόρευση χρήσης του στην καλλιέργεια του καπνού και 
την επανεξέταση του φάσματος δράσης του. 

2. Απαγορεύουμε την εισαγωγή, παρασκευή και κυκλοφορία σκευα¬ 
σμάτων ΕΝδΟδΙΈΓΑΝ σε μορφή σκόνης επίπασης (ϋυδΤ) και ανα¬ 
καλούμε τις σχετικές εγκρίσεις κυκλοφορίας τους. Η χρήση των υπαρ¬ 
χόντων αποθεμάτων επιτρέπεται στις χρήσεις που ορίζονταν με τις 
εγκρίσεις αυτές μέχρις εξαντλήσεως των αποθεμάτων. 

3. Αναθέτουμε στο Καπνολογικό Ινστιτούτο Δράμας να πραγματο¬ 
ποιεί δειγματοληπτικά αναλύσεις για υπολείμματα ΕΝϋΟδυΐ,ΓΑΝ 
στον καπνό. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 4 Μαΐου 1990 

Ο ΥΠΟΥΡΓΟΣ 

ΜΙΧ. ΠΑΠΑΚΩΝΣΤΑΝΤΙΝΟΥ 

Αριθ. 74009 (5) 

Εισαγωγή και χρήση του γεωργικού φαρμάκου ΓΙΝϋΑΝΕ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 721/77 «για την έγκριση κυκλοφορίας και 
τον έλεγχο των γεωργικών φαρμάκων» (άρθρο 10). 

2. Τις διατάξεις του Ν. 1845/89 «για ανάπτυξη και αξιοποίηση της 
αγροτικής έρευνας και τεχνολογίας» (άρθρο 28 παρ. 3). 

3. Την αριθ. 85585/8.5.89 υπουργική απόφαση που αφορά την 
αναστολή της εισαγωγής και απαγόρευση χρήσης και του γεωργικού 
φαρμάκου ΓΙΝϋΑΝΕ. 

4. Την από 23.5.89 ένσταση της Εταιρείας ΚΗΟΝΕ ΡΟΙΈΕΝΟ - 
Αγροχημικά Ελλάς. 

5. Την γνωμοδότηση αριθ. 3α/6η Συνεδρίαση 19.12.89 του ΑΣΥ- 
ΓΕΦ, αποφασίζουμε. 

1. Κάνουμε δεκτή τη σχετική ένσταση της Εταιρείας ΚΗΟΝΕ ΡΟΙΙ- 
ΕΕΝΟ - ΑΓΡΟΧΗΜΙΚΑ Ελλάς και αναστέλουμε την εφαρμογή των 
παρ. 4, 5 και 6 της αριθ. 85585/8.5.89 υπουργικής απόφασης που 
αφορούν την εισαγωγή και χρήση του γεωργικού φαρμάκου ΕΙΝΌΑΝΕ. 

2. Επιτρέπουμε την εισαγωγή 50 τόννων δραστικής ουσίας ΕΙΝ- 
ϋΑΝΕ μέσα στο 1990 προκειμένου να χρησιμοποιηθούν κατά τα οριζό¬ 
μενα με την αριθ. 167419/28.9.84 απόφασή μας. Η ποσότητα αυτή 
μπορεί να εισαχθεί είτε υπό την μορφή σκευασμάτων είτε σαν τεχνικά 
καθαρή δραστική ουσία και θα κατανεμηθεί στους δικαιούχους εισαγω¬ 
γείς με ιδιαίτερη απόφασή μας που θα βασισθεί στα σχετικά αιτήματά 
τους. 

3. Αναθέτουμε στο Εργαστήριο Ελέγχου Υπολειμμάτων Γεωργικών 
Φαρμάκων του Μπενακείου Φυτοπαθολογικού Ινστιτούτου την ανάλυση 
δειγμάτων πατάτας και καρότων που θα ληφθούν από τις Δ/νσεις Γε¬ 
ωργίου; για τον προσδιορισμό υπολειμμάτων Ι,ΙΝΰΑΝΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Μαΐου 1990 

Ο ΥΠΟΥΡΓΟΣ 

ΜΙΧ. ΠΑΠΑΚΩΝΣΤΑΝΤΙΝΟΥ 
-♦— 

Αριθ. 74008 (6) 

Τελευταία επέμβαση πριν τη συγκομιδή. 

Ο ΥΠΟΥΡΓΟΣ ΓΕΩΡΓΙΑΣ 

Έχοντοις υπόψη: 

1. Τις διατάξεις του Ν. 721/77 «για την έγκριση κυκλοφορίας και 

τον έλεγχο των γεωργικών φαρμάκων» (άρθρο 14 παρ. 10 και άρθρο 
22 παρ. 10). ι 

2. Τις διαπιστούμενες διαφορές όσον αφορά το χρονικό διάστημα που 
πρέπει να μεσολαβήσει από την τελευταία επέμβαση μέχρι τη συγκο¬ 
μιδή μεταξύ σκευασμάτων με τα ίδια δρώντα συστατικά. 

3. Την αριθ. 6/5η Συνεδρίαση 7.6.89 γνωμοδότηση του ΑΣΥΓΕΦ, 
αποφασίζουμε: 

Για τις περιπτώσεις που δεν έχει καθορισθεί με την έγκριση κυκλοφο¬ 
ρίας ενός σκευάσματος γεωργικού φαρμάκου ορίζουμε ως ακολούθως 
το χρονικό διάστημα μεταξύ τελευταίας επέμβασης και συγκομιδής που 
σύμφωνα με το Ν. 721/77 (άρθρο 22, παρ. ιθ) αναγράφεται υποχρεω¬ 
τικά στην ετικέτα του: 

1. Για τα σκευάσματα με δρώντα συστατικά που περιλαμβάνονται 
στην αριθ. 55213/1760/5.3.68 υπουργική απόφαση το οριζόμενο με 
την απόφαση αυτή εκτός αν έχει τροποποιηθεί με νεώτερη υπουργική 
απόφαση, οπότε αναγράφεται το πιο πρόσφατο. 

2. Χρονικά μεσοδιαστήματα που έχουν καθορισθεί μετά από γνωμο¬ 
δότηση από το ΑΣΥΓΕΦ για συγκεκριμένο σκεύασμα ισχύουν για όλα 
τα σκευάσματα με το ίδιο δρων συστατικό. 

3. Για τα σκευάσματα με δρώντα συστατικά που δεν εμπίπτουν στις 
προηγούμενες δύο παραγράφους της παρούσας ορίζουμε χρονικό διά¬ 
στημα μεταξύ τελευταίας επέμβασης και συγκομιδής 21 μέρες, εκτός 
αν οι παρασκευαστές τους προτείνουν αυστηρότερο, οπότε και ισχύει. 

4. Στην περίπτωση σκευασμάτων με περισσότερα του ενός δρώντα 
συστατικά ορίζουμε χρονικό διάστημα μεταξύ τελευταίας επέμβασης 
και συγκομιδής το αυστηρότερο (χρονικά μεγαλύτερο) από εκείνο που 
οιντιστοιχεί στα δρώντα συστατικά τους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Μαΐου 1990 

Ο ΥΠΟΥΡΓΟΣ 

ΜΙΧ. ΠΑΠΑΚΩΝΣΤΑΝΤΙΝΟΥ 
-+- 

Αριθ. Α3β/οικ./7949 (7) 

Παράταση προθεσμίας που προβλέπεται απ’ τις διατάξεις της παρ. 2 
του άρθρου 37 του Ν. 1397/83. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 57 του Ν. 1539/85 «ένταξη 
επαναπατριζομένων πολιτικών προσφύγων στους ασφαλιστικούς οργα¬ 


νισμούς και άλλες διατάξεις» (ΦΕΚ 64/Α’/85). 

2) Την με αρ. Υ/1059/3.5.1990 απόφαση Πρωθυπουργού «Καθο¬ 
ρισμός αρμοδιοτήτων του Αναπληρωτή Υπουργού Υγείας, Πρόνοιας 
και Κοιν. Ασφαλίσεων Γεωργίου Σούρλα» (295/Β'), αποφασίζουμε: 

Η προθεσμία που προβλέπεται από τις διατάξεις της παρ. 2 τού άρ¬ 
θρου 37 του Ν. 1397/83, παρατείνεται μέχρι την 31 Οκτώβρη 1990 
από την ημερομηνία λήξης της στις παρακάτω περιπτώσεις: 

1. Για τους γιατρούς που εξακολουθούν να υπηρετούν σε θέσεις των 
νοσοκομείων που καταργήθηκαν και που δεν έχει συμπληρωθεί καμία 
από τις αυνεστημένες θέσεις της αντίστοιχης ειδικότητας. 

2. Για τους γιατρούς που προσφέρουν τις υπηρεσίες τους με από¬ 
σπαση από νοσοκομεία της Αθήνας σε αποκεντρωμένες περιφερειακές 
τους υπηρεσίες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Μαΐου 1990 

Ο ΑΝΑΠΛ. ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 
-♦- · 

Αριθ. Γ6α/1155 (8) 

Χορήγηση άδειας ασκήσεως επαγγέλματος Κοινωνικού Λειτουργού 
στην Δημήτρα Μιχαλία του Δημητρίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟ|ΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την Γ6α/1155/16.5.1990 απόφαση του Υπουργού Υγείας, 
Πρόνοιας και Κοινωνικών Ασφαλίσεων, έχει χορηγηθεί στην Δημήτρα 
Μιχαλία του Δημητρίου άδεια ασκήσεως επαγγέλματος Κοινωνικού 
Λειτουργού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Μαΐου 1990 

Με εντολή Υπουργού 
Η Διευθύντρια 
ΧΡ. ΣΟΚΟΛΗ 

Αριθ. ΥΠΠΟ/ΔΙΛΑΠ/Γ/1093/20318 (9) 

Χαρακτηρισμός ως έργου τέχνης κτιρίου στην Πάτρα, στην οδό Αγ. Νι¬ 
κολάου 36 ιδιοκτ. Βικτωρίας Κιτσαρά - Αγγελοπούλου. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντοις υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/Α'/26.7.85. 

β) Του άρθρου 52 του Ν. 5351/1932 «περί Αρχαιοτήτων». 

γ) Του Ν. 1469/50 «περί προστασίοις ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 

δ) Του Π.Δ. 941/77 «περί Οργανισμού του ΥΠΠΕ». 

ε) Την Πρωθυπουργική Απόφαση με αριθ. Υ/1021/20.4.90 «περί 
καθορισμού αρμοδιοτήτων της Αναπληρωτού Υπουργού Πολιτισμού 
Άννας Ψαρούδα-Μπενάκη» (ΦΕΚ 286/Β’/20.4.90). 

2. Το Π.Δ. 161/26.4.84 (ΦΕΚ 54/Α'/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Όλα τα στοιχεία του φακέλου που αναφέρεται στο θέμα. 

4. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 7/8.3.90, αποφασίζουμε: 

Χαρακτηρίζουμε ως έργο τέχνης, που χρειάζεται ειδική κρατική προ¬ 
στασία σύμφωνα με τις διατάξεις του Ν. 1469/50 το κτίριο ιδιοκτησίας 
Βικτωρίας Κιτσαρά-Αγγελοπούλου στην οδό Αγ. Νικολάου 36 στην 
Πάτρα, γιατί αποτελεί αξιόλογο δείγμα αρχιτεκτονικής και αναπόσπα¬ 
στο κομμάτι της οδού Αγ. Νικολάου που είναι χαρακτηριστικός άξονας 
του πολεοδομικού ιστού της πόλης. ν 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 15 Μαΐου 1990 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 


4858 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΑΙΛΑΠ/Γ/1089/20429 (10) 

Χαρακτηρισμός ως έργου τέχνης του κτιρίου ιδιοκτησίας Β. Καπετά- 
νου, στις οδούς Ζαΐμη και Περούκα 26 στο Άργος, μαζί με τον περι¬ 
βάλλοντα χώρο του. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/Α'/26.7.85. 
β) Του άρθρου 52 του Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΤΠΠΕ». 
ε) Την Πρωθυπουργική Απόφαση με αριθ. Υ/1021/20.4.90 «περί 
καθορισμού αρμοδιοτήτων της Αναπληρωτού Υπουργού Πολιτισμού 
Άννας Ψαρούδα-Μπενάκη» (ΦΕΚ 286/Β'/20.4.90). 

2. Το Π.Δ. 161/26.4.84 (ΦΕΚ 54/Α-/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Όλα τα στοιχεία του φακέλου. 

4. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 7/8.3.90, αποφασίζουμε: 

Χαρακτηρίζουμε ως έργο τέχνης το κτίριο ιδιοκτησίας Β. Καπετάνου 
στις οδούς Ζαΐμη και Περούκα 26 στο Άργος, μαζί με τον περιβάλλο- 
ντα χώρο του (αυλή και κήπο) που ταυτίζεται με τα όρια του οικοπέδου 
του και συντελεί στην προβολή και (ανάδειξη του μνημείου, διότι παρου¬ 
σιάζει μεγάλο αρχιτεκτονικό και μορφολογικό ενδιαφέρον, συνδυάζο¬ 
ντας στοιχεία λαϊκής αρχιτεκτονικής (εσωτερικός ξύλινος εξώστης και 
ξύλινη σκάλα, εξωτερικός ξύλινος εξώστης με χυτοσίδηρο κιγκλίδωμα, 
ξύλινα κουφώματα) και νεοκλασσικής αρχιτεκτονικής (υδατογραφίες 
στο εσωτερικό του, ψευδοπαραστάδες που πλαισιώνουν την εξωτερική 
κυρίως θύρα, καθώς και τις γωνίες του κτιρίου, γείσο κάτω από τη 
στέγη με οδοντωτές ταινίες κ.ά.) με πολύ γνωστά αισθητικά αποτελέ¬ 
σματα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Μαΐου 1990 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 
-♦- 

Αριθ. ΥΠΠΟ/ΑΙΛΑΠ/Γ/647/20454 (11) 

Χαρακτηρισμός ως ιστορικού διατηρητέου μνημείου του κτιρίου, ιδιοκτ. 

Μανουσάκη Λεωνίδα, στην οδό Ανανίου 13 στη Σπάρτη. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/Α"/26.7.85. 

β) Του άρθρου 52 του Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί.Οργανισμού του ΥΠΠΕ». 
ε) Την Πρωθυπουργική Απόφαση με αριθ. Υ/1021/20.4.90 «περί 
καθορισμού αρμοδιοτήτων της Αναπληρωτού Υπουργού Πολιτισμού 
Άννας Ψαρούδα-Μπενάκη» (ΦΕΚ 286/Β'/20.4.90). 

2. Το Π.Δ. 161/26.4.84 (ΦΕΚ 54/Α'/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

. 3. Όλα τα στοιχεία του φακέλου. 

4. Την κατά πλειοψηφία γνωμοδότηση του Κεντρικού Συμβουλίου 
Νεωτέρων Μνημείων με αριθμό 7/8.3.1990, αποφασίζουμε: 

Χαρακτηρίζουμε ως ιστορικό διατηρητέο μνημείο το κτίριο ιδιοκτη¬ 
σίας Λεωνίδα Μανουσάκη, στην οδό Ανανίου 13, στη Σπάρτη, 
α) διότι αποτελεί οιντιπροσωπευτικό δείγμα της παραδοσιακής αρχι¬ 
τεκτονικής του περασμένου αιώνα και 

β) διότι έζησε και πέθανε σε αυτό ο Αλέξανδρος Γ. Μανουσάκης, 
αξιόλογος στρατιωτικός που έλαβε μέρος σε πολλές μάχες για την απε¬ 
λευθέρωση της Ελλάδας από τους Τούρκους. Επίσης έλαβε μέρος στη 
μάχη για την απελευθέρωση της Μυτιλήνης το 1912. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 15 Μαΐου 1990 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

-φ- 

Αριθ. ΥΠΠΟ/ΓΝΟΣ/20701 (12) 

Μεταβίβαση αρμοδιοτήτων Αναπληρωτού Υπουργού και δικαιώματος 

υπογραφής «με εντολή Αναπληρωτού Υπουργού» στο Γενικό Γραμ¬ 
ματέα και στους Προϊσταμένους Διευθύνσεων και Τμημάτων της Γε¬ 
νικής Γραμματείας Λαϊκής Επιμόρφωσης. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 18 του Ν. 1320/83 (ΦΕΚ 6/Α’) «πρόσ¬ 
ληψη στο δημόσιο τομέα και άλλες διατάξεις». 

2. Τις διατάξεις των άρθρων 16 και 29 του Ν. 1558/85 «Κυβέρ¬ 
νηση και Κυβερνητικά όργανα* (ΦΕΚ 137/Α'). 

3. Το Π.Δ. 132/1989 «Διάρθρωση και αρμοδιότητες των υπηρε¬ 
σιών της Γενικής Γραμματείας Λαϊκής Επιμόρφωσης (Γ.Γ.Λ.Ε.) του 
Υπουργείου Πολιτισμού» (ΦΕΚ 64/Α'). 

4. Την ανάγκη διασφάλισης της εύρυθμης λειτουργίας των υπηρε¬ 
σιών της Γενικής Γραμματείας Λαϊκής Επιμόρφωσης και της ταχείας 
προώθησης των υποθέσεων. 

Την αρ. Υ. 1021/90 απόφαση του Πρωθυπουργού για την ανάθεση 
αρμοδιοτήτων, αποφασίζουμε: 

Άρθρο 1 

Στο Γ ενικό Γ ραμματέα μεταβιβάζουμε τις ακόλουθες αρμοδιότητες 
καθώς και το δικαίωμα να υπογράφει «με εντολή Αναπληρωτού Υπουρ¬ 
γού» αποφάσεις, έγγραφα και λοιπές διοικητικές πράξεις. 

1. Προκηρύξεις, διενέργειες διαγωνισμών, προμηθειών και εκτέλε¬ 
σης έργων και εν γένει πράξεις και αποφάσεις ανάληψης, έγκρισης, διά¬ 
θεσης και αναγνώρισης κάθε φύσης δαπάνης ή μεταβίβασης πίστωσης 
από τον τακτικό προϋπολογισμό, όταν το ποσό είναι ανώτερο από 
10.000.001 και μέχρι 20.000.000 δρχ. 

2. Έγγραφα προς Υ.Ε.Ε. για τη μεταβίβαση πιστώσεων, του τακτι¬ 
κού προϋπολογισμού με επιτροπικά εντάλματα όταν το ποσό είναι από 
10.000.001 μέχρι 20.000.000 δρχ. 

3. Προκηρύξεις, πράξεις και αποφάσεις διενέργειας διαγωνισμών, 
κατακύρωσης αυτών και ανάθεση ή απ’ ευθείας ανάθεσης μελετών 
εκτέλεσης έργων, καθώς και αποφάσεις έγκρισης ή τροποποίησης αυ¬ 
τών και προμηθειών, από το πρόγραμμα Δημοσίων Επενδύσεων για 
αντικείμενο προϋπολογισμού δαπάνης μέχρι 20.000.000 δρχ. 

4. Αποφάσεις καθορισμού αμοιβών μελετών έργων και αποφάσεις 
έγκρισης δαπανών από το πρόγραμμα δημοσίων επενδύσεων, όταν το 
ποσό είναι από 10.000.001 μέχρι 20.000.000 δρχ. 

5. Αποφάσεις απ’ ευθείας ανάθεσης έργου ή μελέτης ή προμήθειας 
όταν γίνεται κατά παρέκκλιση των διατάξεων και το ποσό δεν είναι ανώ¬ 
τερο από 5.000.000 δρχ. 

6. Προτάσεις προς το Υπουργείο Οικονομικών για μεταφορά πιστώ¬ 
σεων από τον τακτικό προϋπολογισμό της Γ.Γ.Λ.Ε., σε προϋπολογισμό 
άλλου Υπουργείου ή από φορέα και Κ.Α. της Γ.Γ.Λ.Ε. σε άλλο φορέα 
και Κ.Α. της Γ.Γ.Λ.Ε. όταν το ποσό είναι από 3.000.001 μέχρι 
20.000.000 δρχ. 

7. Αποφάσεις συγκρότησης επιτροπών διενέργειας διαγωνισμών 
προμηθειών, παραλαβής υλικών ή έργων και εκτέλεσης έργων ή εργα¬ 
σιών. 

8. Εγκύκλιοι προς τις Ν.Ε.Λ.Ε. με οδηγίες που αφορούν στην εύ¬ 
ρυθμη λειτουργία της Λαϊκής Επιμόρφωσης. 

9. Αποφάσεις μετακίνησης μονίμων, με σύμβαση ή αποσπασμένων 
υπαλλήλων στη Γ.Γ.Λ.Ε. εκτός έδρας, για εκτέλεση υπηρεσίας, στο 
εσωτερικό ή στο εξωτερικό και αποφάσεις καθ’ υπέρβαση ημερών. 

10. Έγγραφα με τα οποία διαβιβάζονται στο Υπουργείο Εργασίας οι 
αιτήσεις της ΕΟΚ. 

11. Έγγραφα με οδηγίες για την οργάνωση σεμιναρίων επιμόρφω¬ 
σης επιμορφωτών. 

12. Χορήγηση εκπαιδευτικών αδειών για το εσωτερικό. 

13. Χορήγηση κανονικών και αναρρωτικών αδειών στους προϊστα¬ 
μένους των Διευθύνσεων της Γ.Γ.Λ.Ε. 

14. Έγκριση παραπομπής ενηλίκων σε εξετάσεις για την απόκτηση 
απολυτηρίου Δημοτικού Σχολείου κατά παρέκκλιση του Ν. Δ. 79/73. 

15. Απαντήσεις σε αναφορές πολιτών συλλόγων κ.λπ. για θέματα 

που ρυθμίζονται με αμφισβητούμενο τρόπο από τις κείμενες διατάξεις ή 
στρέφονται κατά συγκεκριμένων υπηρεσιακών οργάνων, 

16. Ερωτήματα προς το Νομικό Σύμβουλο Διοίκησης. 

17. Καθορισμός των δημοσίων υπηρεσιών που δικαιούνται να πραγ¬ 
ματοποιούν κρατικές υπεραστικές τηλεφωνικές συνδιαλέξεις μέσω 

Ο.Τ.Ε. 

18. Έγκριση εγκατάστασης τηλετύπων (ΤΕΛΕΞ) στην Κ.Υ. της Γε¬ 
νικής Γραμματείας Λαϊκής Επιμόρφωσης και στις Ν.Ε.Λ.Ε. 

19. Υπογραφή κάθε είδους συμβάσεων προμηθειών, μισθώσεων και · 
εκτέλεσης έργου. 

20. Πληρωμή αποζημίωσης για τη μη χορήγηση κανονικής άδειας. 

21. Στεγαστικά θέματα στις Ν.Ε.Λ.Ε. και Κ.Ε. 

22. Κατανομή εξοπλισμού στις Ν.Ε.Λ.Ε. και Κ.Ε. 

23. Υπογραφή συμβάσεων πρόσληψης προσωπικού με σχέση εργα¬ 
σίας ιδιωτικού δικαίου. 

Άρθρο 2 

Στους Προϊσταμένους των Διευθύνσεων μεταβιβάζουμε τις ακόλου¬ 
θες αρμοδιότητες καθώς και το δικαίωμα να υπογράφουν «με εντολή 
Αναπληρωτού Υπουργού» αποφάσεις, έγγραφα και λοιπές διοικητικές 
πράξεις. 

1. Προκηρύξεις διενέργειας διαγωνισμών προμηθειών και εκτέλεσης 
έργων και εν γένει πράξεις και αποφάσεις ανάληψης, έγκρισης, διάθε¬ 
σης και αναγνώρισης κάθε φύσης δαπάνης ή μεταβίβασης πίστωσης 
από τον τακτικό προϋπολογισμό όταν το ποσό είναι από 1.000.001 μέ¬ 
χρι 10.000.000 δρχ. 

2. Προτάσεις προς το Υπουργείο Οικονομικών για τη μεταφορά πι¬ 
στώσεων από τον τακτικό προϋπολογισμό της Γ.Γ.Λ.Ε. σε προϋπολογι¬ 
σμό άλλου Υπουργείου ή από φορέα και Κ.Α. της Γ.Γ.Λ.Ε. σε άλλο φο¬ 
ρέα και Κ.Α. της Γ.Γ.Λ.Ε. όταν το ποσό είναι μέχρι 3.000.000 δρχ. 

3. Έγγραφα προς την Υ.Ε.Ε. για τη μεταβίβαση πιστώσεων του τα¬ 
κτικού προϋπολογισμού με επιτροπικά εντάλματα όταν το ποσό δεν είναι 
ανώτερο από 10.000,000 δρχ. 

4. Αποφάσεις καθορισμού αμοιβών μελετών έργων και αποφάσεις 
εγκρίσεων δαπανών από το πρόγραμμα δημοσίων επενδύσεων όταν το 
ποσό είναι μέχρι 10.000.000 δρχ. 

5. Υπογραφή συμβάσεων για θέματα Δημοσίων Επενδύσεων που 
έχει εκδοθεί σχετική απόφαση ανάθεσης, ανεξάρτητα από το ύψος του 
ποσού. 

6. Έγγραφα προς το Υπουργείο Οικονομικών για την αύξηση του 
διαθέσιμου ποσοστού πιστώσεων. 

7. Έκδοση και παράταση ενταλμάτων προπληρωμής ανεξάρτητα 
από το ύψος ποσού. 

8. Ορισμός ή αντικατάσταση υπολόγων διαχειριστών. 

9. Ορκομωσία υπαλλήλων που διορίζονται στη Γ.Γ.Λ.Ε. καθώς και 
αποδοχή παραίτησης αυτών. 

10. Αποφάσεις καθορισμού αποδοχών, χορήγησης χρονοεπιδόμα- 
τος, μισθολογικών κλιμακίων και κατάταξης σε κλιμάκια στους μονί¬ 
μους και με σύμβαση υπαλλήλους της Γ.Γ.Λ.Ε. 

11. Αποφάσεις μονιμοποίησης υπαλλήλων της Γ.Γ.Λ.Ε. 

12. Έγγραφα που απευθύνονται στα Υπηρεσιακά και Πειθαρχικά 
Συμβούλια και αφορούν θέματα υπηρεσιακής κατάστασης των υπαλλή¬ 
λων της Γ.Γ.Λ.Ε. 

13. Χορήγηση αναρρωτικών αδειών στους-προϊσταμένους των τμη¬ 
μάτων της Γ.Γ.Λ.Ε. και χορήγηση κανονικών αδειών στους μονίμους 
υπαλλήλους ανεξαρτήτως βαθμού, καθώς και στους υπαλλήλους με 
σύμβαση. 

14. Χορήγηση οπτικοακουστικών επιμορφωτικών μέσων στις 
Ν.Ε.Λ.Ε. 

15. Καθορισμός ανωτάτου ορίου τηλεφωνικών συνδιαλέξων και κα¬ 
ταλογισμός υπέρβασης επιτρεπομένου ανωτάτου ορίου τηλεφωνικών 
συνδιαλέξων. 

16. Παροχή πληροφοριακών στοιχείων προς ΣΤΕ, Ελεγκτικό Συνέ¬ 
δριο και λοιπά Διοικητικά δικαστήρια. 

17. Έγγραφα για παροχή πληροφοριών σχετικών με τη λειτουργία 
της Λαϊκής Επιμόρφωσης προς ιδιώτες, συλλόγους κ.λπ. 

18. Αποφάσεις απόλυσης υπαλλήλων λόγω τριακονταπενταετίας ή 
ορίου ηλικίας. 

19. Έγκριση εγκατάστασης τηλεφωνικής σύνδεσης στις Ν.Ε.Λ.Ε. 

20. Έγγραφα με τα οποία αποστέλλεται έντυπο υλικό στις Ν.Ε.Λ.Ε. 

21. Βεβαιώσεις στα μέλη των Σ.Α.Ε., τους υπευθύνους Κέντρων και 


τους Επιμορφωτές, ότι παρακολούθησαν σεμινάρια στην Κ.Υ. της Γενι¬ 
κής Γραμματείας Λαϊκής Επιμόρφωσης. 

Άρθρο 3 

Στους Προϊσταμένους των τμημάτων μεταβιβάζουμε τις ακόλουθες 
αρμοδιότητες καθώς και το δικαίωμα να υπογράφουν «με εντολή Ανα¬ 
πληρωτού Υπουργού» αποφάσεις, έγγραφα και λοιπές διοικητικές πρά- 
ξεις. 

1. Προκηρύξεις διενέργειας διαγωνισμών προμηθειών και εκτέλεσης 
έργων και εν γένει πράξεις και αποφάσεις «ανάληψης, έγκρισης, διάθε¬ 
σης και αναγνώρισης κάθε φύσεως δαπάνης ή μεταβίβασης πίστωσης 
από τον τακτικό προϋπολογισμό, όταν το ποσό δεν είναι ανώτερο από 
1.000.000 δρχ. 

2. Έγγραφα για ατελή εισαγωγή εξοπλιστικών μέσων και οργάνων. 

3. Έγγραφα για την έκδοση αεροπορικού εισιτηρίου για τις μετακι¬ 
νήσεις στο εσωτερικό ή εξωτερικό των υπαλλήλων της Γ.Γ.Λ.Ε. 

4. Έγγραφα με τα οποία κοινοποιούνται πίνακες προακτέων και οι 
πίνακες του άρθρου 8 του Ν. 1586/86. 

5. Έγγραφα με τα οποία διαβιβάζονται οι συνταξιοδοτικοί φάκελλοι 
στην Υπηρεσία Συντάξεων. 

6. Έγγραφα με τα οποία διαβιβάζονται προκηρύξεις ή περιλήψεις 
πράξεων στις εφημερίδες για δημοσίευση. 

7. Τις εντολές δημοσίευσης στην Εφημερίδα της Κυβέρνησης περιλή¬ 
ψεων αποφάσεων και λοιπών πράξεων. 

8. Τη βεβαίωση της ακρίβειας των αντιγράφων που εκδίδονται. 

9. Έγγραφα προς τις Πρωτοβάθμιες, Δευτεροβάθμιες και ειδικές 
Υγειονομικές Επιτροπές. 

10. Κοινοποίηση διορισμού και βεβαίωση ανάληψης υπηρεσίας. 

11. Χορήγηση αδειών κυήσεως και λοχείας, καθώς και χορήγηση 
αναρρωτικών αδειών. 

12. Χορήγηση βεβαιώσεων στους υπαλλήλους για την υπαλληλική 
τους ιδιότητα, την υπηρεσιακή κατάσταση και τις αποδοχές τους. 

13. Έγγραφα προς την Υ.Ε.Ε. για την χορήγηση βεβαίωσης για την 
ύπαρξη σχετικής πίστωσης στον προϋπολογισμό της Γ.Γ.Λ.Ε. 

14. Επισημείωση για τη θέση εγγράφων στο αρχείο της Γ.Γ.Λ.Ε. 

15. Επικύρωση της υπογραφής των υπαλλήλων της Γ.Γ.Λ.Ε. 

16. Θεώρηση των βιβλιαρίων υγείας. 

17. Απαντήσεις σε «αναφορές πολιτών, συλλόγων κ.λπ. για θέματα 
που αντιμετωπίζονται με σαφείς διατάξεις. 

18. Έγγραφα που αφορούν στην έκδοση και ανενέωση διαβατηρίων. 

19. Έγγραφα προς την Τράπεζα της Ελλάδος για τη χορήγηση συ- 
ν«αλλάγματος για μετάβαση στο εξωτερικό. 

20. Εντολές χορήγησης υλικού για τις ανάγκες των τμημάτων της 
Γ.Γ.Λ.Ε. 

21. Αποφάσεις με τις οποίες εγκρίνονται άδειες άσκησης ιδιωτικού 
έργου χωρίς αμοιβή. 

22. Υπόμνηση εγγράφων, που έχουν εκδοθεί από ανώτερο ιεραρχικά 
όργανο. 

23. Χορήγηση βεβαιώσεων σε ιδιώτες με βάση τα στοιχεία που 
υπάρχουν στην υπηρεσία. 

24. Έγγραφα προς το Εθνικό Τυπογραφείο για εκτυπώσεις, χορη¬ 
γήσεις φύλλων της Εφημερίδιχς της Κυβέρνησης και λοιπού εντύπου 
υλικού. 

25. Την επιστροφή εγγράφων που δεν υποβλήθηκιχν στην Υπηρεσία 
ιεραρχικά. 

26. Έγγραφα με τα οποία κοινοποιούνται εγκύκλιοι στις Ν.Ε.Λ.Ε. 

Άρθρο 4 

Ο Υπουργός δικαιούται πάντοτε να ασκήσει ατομικά, χωρίς άλλη 
διατύπωση, την εξουσία υπογραφής που έχει μεταβιβασθεί με την από¬ 
φαση αυτή. 

Άρθρο 5 

1. Σε κάθε περίπτωση έκδοσης πριχξης σύμφωνα με τα προηγούμενα 
άρθρα μνημονεύεται στο προοίμιό της η απόφαση αυτή. - 

2. Οι εξουσιοδοτούμενοι με την απόφαση αυτή να υπογράφουν «με 
εντολή Αναπληρωτού Υπουργού» μπορούν να ενημερώνουν τα «χνώτερα 
υπηρεσιακά κλιμιάκια για κάθε σοβαρό, κατά την κρίση τους, θέμα ή να 
προωθούν για υπογραφή ανάλογες πριχξεις. 

3. Από την ισχύ της απόφασης αυτής καταργείται κάθε προηγούμενη 
που ρυθμίζει το ίδιο θέμα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Μαΐου 1990 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

-φ- 

Αριθ. ΥΠΠΟ/Α1ΛΑΠ/Γ/1098/20430 (13) 

Χαρακτηρισμός ως έργων τέχνης και ιστορικών διατηρητέων μνημείων 

(ΙΝ 5ΙΤύ) αντικειμένων που βρίσκονται στο κτίριο ιδιοκτησίας Λ. 

Μανουσάκη στην οδό Ανοινίου 13 στην Σπάρτη. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντοις υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/Α/26.7.85. 

β) του άρθρου 52 του Ν. 5351/1932 «περί Αρχαιοτήτων». 

γ) του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 

δ) του Π.Δ. 941/77 «περί Οργανισμού του ΤΠΠΕ». 

ε) την Πρωθυπουργική Απόφαση με αριθ. ΐ/1021/20.4.90 «περί 
καθορισμού αρμοδιοτήτων της Αναπληρωτού Υπουργού Πολιτισμού 
Άννας Ψαρούδα-Μπενάκη» (ΦΕΚ 286/Β’/20.4.90. 

2. Το Π.Δ. 161/26.4.84 (ΦΕΚ 54/Α'/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Όλα τα στοιχεία τα φακέλου. 

4. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 7/8.3.1990, αποφασίζουμε: 

Χαρακτηρίζουμε ως έργα τέχνης και ιστορικά διατηρητέα μνημεία 
(ΙΝ δΙΤυ) τα παρακάτω αντικείμενα που βρίσκονται στο κτίριο ιδιοκτη¬ 
σίας Λ. Μανουσάκη στην οδό Ανανίου 13 στην Σπάρτη. 

Στην Αίθουσα υποδοχής του κτιρίου. 

1) Ξύλινος μπουφές αίθουσας υποδοχής με καθρέπτη (από μαρκετερί 
με ένθετα φίλδισι). 

2) Επίχρυσος καθρέπτης. 

3) Ξύλινη κονσόλα. 

4) Σαλόνι στυλ Ναπολέοντος Γ' εννέα τεμαχίων (καναπές, πέντε πο¬ 
λυθρόνες και τρεις καρέκλες). 

5) Ξύλινο τραπεζάκι. 

6) Σιδερένιο τραπεζάκι. 

7) Κέντημα Λαϊκής Τέχνης σε μαύρο βελούδο, με χάνδρες και χρυ¬ 
σές παγέτες. 

8) Λάμπα του περασμένου αιώνα με σιδερένια βάση που σχηματίζει 
τραπεζάκι (ύψους 2 μ. περίπου). 

Στην Τραπεζαρία του κτιρίου. 

9) Εντοιχισμένη βιτρίνα όπου υπάρχουν διάφορα σερβίτσια και παρά- 
σιμα του Αλέξανδρου Γ. Μανουσάκη. 

10) Ξύλινος μπουφές του περασμένου αιώνα. 

11) Ξύλινη κουνιστή πολυθρόνα του περασμένου αιώνα με ψάθα. 

12) Σόμπα με επένδυση από πορσελάνη. 

Στα υπνοδωμάτια 

13) Κρεββάτι του Αλεξ. Μανουσάκη. 

14) Ντουλάπα ρούχων από πολύτιμη καρυδιά. 


15) Τουαλέτα ξύλινη. 

16) Σιφονιέρα. 

17) Το Λάβαρο της απελευθέρωσης της Μυτιλήνης το οποίο είναι 
διακοσίων ετών περίπου. 

Στο κτίριο του Μανουσάκη στην Σπάρτη κατεγράφησαν επίσης δύο 
παλαιά ξίφη αξιωματικών, ένα παλαιότερο υφασμάτινο κέντημα και δύο 
βυζαντινές εικόνες η μία ξύλινη περίτεχνη σε ξύλο με την Οσια Μα- 
τρώνα και η δεύτερη με ασημένια επένδυση και απεικονίζοντας τους Αρ¬ 
χάγγελους Μιχαήλ και Γαβριήλ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Μαΐου 1990 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

- 4 - 

Αριθ. ΥΠΠΟ/ΔΙΛΑΠ/Γ/1086/20110 (14) 

Συμπλήρωση της ΥΠΠΟ/ΔΙΛΑΠ/Γ/1778/31869/5.8.87 υπουργι¬ 
κής απόφασης με ορισμό ζώνης προστασίας στο ιστορικό διατηρητέο 
μνημείο και έργο τέχνης ιδιοκτ. Κετσέα στις οδούς Φαρών 34 και 
Παπατσώνη 25 στην Καλαμάτα. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντοις υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/Α'/26.7.85. 

β) του άρθρου 52 του Ν. 5351/1932 «περί Αρχαιοτήτων», 
γ) του Ν. 1469/50 «περί προστασίοις ειδικής κατηγορίοις οικοδομη¬ 
μάτων και έργων τέχνης μεταγενεστέρων του 1830». 
δ) του Π.Δ. 941/77 «περί Οργανισμού του ΥΠΠΕ». 

2. Το Π.Δ. 161/26.4.84 (ΦΕΚ 54/Α’/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Όλα τα στοιχεία τα φακέλου. 

4. Την ΥΠΠΟ/ΔΙΛΑΠ/Γ/1778/31869/5.8.87 υπουργική από¬ 
φαση περί χαρακτηρισμού (87) κτιρίων στην Καλαμάτα ως ιστορικά 
διατηρητέα μνημεία και έργα τέχνης (ΦΕΚ 467/Β’/28.8.87). 

5. Την ομόφωνη γνωμοδότηση του Κεντρικού Συμβουλίου Νεωτέ- 

ρων Μνημείων με αριθμό 5/22.2.90. - - 

6. Την αρ. Υ. 1021/90 απόφαση του Πρωθυπουργού για την ανά¬ 
θεση αρμοδιοτήτων, αποφασίζουμε: 

Συμπληρώνουμε την ΥΠΠΟ/ΔΙΛΑΠ/Γ/1778/31869/5.8.87 
υπουργική απόφαση (ΦΕΚ 467/Β’/28.8.87), με την οποία χαρακτη¬ 
ρίστηκαν (87) κτίρια στην Καλαμάτα ως ιστορικά διατηρητέα μνημεία 
και έργα τέχνης και επεκτείνουμε την προστασία στο κτίριο ιδιοκτησίας 
Κετσέα στις οδούς Φαρών 34 και Παπατσώνη 25 στην Καλαμάτα με 
τον ορισμό ζώνης προστασίοις 100 μ. στα όρια του όμορου οικοπέδου, 
ιδιοκτησίοις Π. Κλείδωνα (ΑΒΓΔΑ σύμφωνα με συνημμένο τοπογρα¬ 
φικό διάγραμμα το οποίο αποτελεί αιναπόσπαστο τμήμα αυτής της 
υπουργικής απόφασης). 

Στα υπόλοιπα ισχύει ως έχει η αρχική υπουργική απόφαση ΥΠΠΟ/ 
ΔΙΛΑΠ/Γ/1778/31869/5.8.87. 

Η απόφοιση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Μαΐου 1990 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Καποδιστρίού 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της οξιάς του δια μέσου Δημοσίου Ταμείου Για πληροφορίες: τηλ.: 52.48.320 


Τ ιμές κατά τεύχο ς τ ης ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

Υ) 

» 

» 

» 

Γ 

» 

5.000 

δ) 

» 

» 

» 

Δ’ 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

»· 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

25.000 

ια) 1 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















